Torsdag og fredag passerer et kraftigt lavtryk lige nord om Danmark og giver os blæsende vejr med op til hård kuling og vindstød af stormstyrke. DMI har varslet, at Thy og Mors, Jammerbugt samt dele af Vendsyssel og Vesthimmerland kan blive ramt af vindstød af stormstyrke. Varsel gælder fra torsdag morgen kl. 8 for Thy og Mors, og fra torsdag aften klokken 20 for Vendsyssel, Jammerbugt og Vesthimmerland. Varslet varer helt frem til fredag kl. 18. Ifølge DMI kan vindstød af stormstyrke medfører, at tagsten blæser ned, store grene knækker, træer kan vælte og spærre tog- og vejstrækninger. Derfor opfordrer de til, at man er opmærksom, hvis man skal ud i blæsevejret.

Opsummering:
DMI varsler vindstød af stormstyrke og forhøjede vandstande.